钦定古今图书集成/历象汇编/乾象典/第052卷 > 九游
## 钦定古今图书集成/历象汇编/乾象典/第052卷 > 九游

按《星经》阙。

按《史记天官书》：“参西有句曲九星，三处罗：一曰天旗，
二曰天苑，三曰九游。”

〈注〉《正义》曰：“九游九星，在玉井西南，天子之兵旗，所以导军进退。”

按：《汉书天文志》同。

按《晋书天文志》。“参西南九星曰九游，天子之旗也。”
按《隋书天文志》同。

按《宋史天文志》：“九游九星，在玉井西南，一曰在九州
殊口，东南北列，主天下兵旗，又曰天子之旗也。”
按《观象玩占》，“九游九星，玉井西南，天子旗也，一曰天
旗，一曰司曲，主司五星之过，主统九州，导军进退。”
按《历学会通》：“九游，天子之兵旗。”